PADOMES LĒMUMS (ES) 2020/1581

(2020. gada 23. oktobris)

par nostāju, kas Eiropas Savienības vārdā jāieņem Asociācijas komitejā īpašā sastāvā tirdzniecības jautājumu risināšanai, kura izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses, attiecībā uz nolīguma XIII pielikuma (Muitas tiesību aktu tuvināšana) atjaunināšanu

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

(1) Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses (1) (“nolīgums”), Savienība noslēdza ar Padomes Lēmumu (ES) 2016/838 (2), un tas stājās spēkā 2016. gada 1. jūlijā.

(2) Saskaņā ar nolīguma 406. panta 3. punktu Asociācijas padomei ir pilnvaras atjaunināt vai grozīt nolīguma pielikumus.

(3) Saskaņā ar nolīguma 408. panta 2. punktu Asociācijas padome var deleģēt Asociācijas komitejai jebkuru no savām pilnvarām, tostarp pilnvaras pieņemt saistošus lēmumus.

(4) Saskaņā ar Asociācijas Padomes Lēmuma Nr. 3/2014 (3) 1. pantu Asociācijas Padome deleģē Asociācijas komitejai īpašā sastāvā tirdzniecības jautājumu risināšanai pilnvaras atjaunināt vai grozīt nolīguma pielikumus, kuri cita starpā attiecas uz nolīguma IV sadaļas (Tirdzniecība un ar tirdzniecību saistītie jautājumi) 5. nodaļu (Muitas un tirdzniecības veicināšana), ciktāl 5. nodaļā nav īpašu noteikumu par minēto pielikumu atjaunināšanu vai grozīšanu.

(5) Asociācijas komitejai īpašā sastāvā Tirdzniecības jautājumu risināšanai tās 7. sanāksmē jāpieņem lēmums par nolīguma XIII pielikuma (Muitas tiesību aktu tuvināšana) atjaunināšanu.

(6) Ir lietderīgi noteikt nostāju, kas Savienības vārdā ir jāieņem Asociācijas komitejā īpašā sastāvā tirdzniecības jautājumu risināšanai, jo paredzētais lēmums būs Savienībai saistošs,

IR PIEŅĒMUSI ŠO LĒMUMU.

1. pants Nostājas, kas Savienības vārdā jāieņem Asociācijas komitejas īpašā sastāvā tirdzniecības jautājumu risināšanai 7. sanāksmē, kā minēts 408. panta 4. punktā Asociācijas nolīgumā starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses, attiecībā uz nolīguma XIII pielikuma (Muitas tiesību aktu tuvināšana) atjaunināšanu, pamatā ir Asociācijas komitejas īpašā sastāvā tirdzniecības jautājumu risināšanai lēmuma projekts (4), kas pievienots šim lēmumam.

2. pants Pēc Asociācijas komitejas īpašā sastāvā tirdziecības jautājumu risināšanai lēmuma pieņemšanas 1. pantā minēto lēmumu publicē Eiropas Savienības Oficiālajā Vēstnesī.

3. pants Šis lēmums stājas spēkā tā pieņemšanas dienā.

Luksemburgā, 2020. gada 23. oktobrī Padomes vārdā – priekšsēdētāja S. SCHULZE

(1) OV L 261, 30.8.2014., 4. lpp.

(2) Padomes Lēmums (ES) 2016/838 (2016. gada 23. maijs) par to, lai Eiropas Savienības vārdā noslēgtu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses (OV L 141, 28.5.2016., 26. lpp.).

(3) ES un Gruzijas Asociācijas padomes Lēmums Nr. 3/2014 (2014. gada 17. novembris) par atsevišķu Asociācijas padomes pilnvaru deleģēšanu Asociācijas komitejai īpašā sastāvā tirdzniecības jautājumu risināšanai [2015/2263] (OV L 321, 5.12.2015., 72. lpp.).

(4) Skatīt dokumentu ST 11388/20, kas atrodams http://register.consilium.europa.eu.